A KJE BPROF-képzésének szakdolgozati specialitásai

(2023/2024)

A KJE mindenkor érvényes szakdolgozati szabályzatának tételes betartása mellett elvárt szaki specialitások:

A szakdolgozat mögött/érdekében készülő önálló programozási/rendszerfejlesztési/rendszertervezési/stb. feladat kapcsán fontos attribútum kell, hogy legyen az alábbi elvárás-sorozat:

* valós (a céges/intézményi valóságot valóban érintő) feladatról legyen szó
* létezzen valós/potenciális megrendelő
* tehát a fejlesztés eredménye VALÓS/RENDSZERES használatot jelentő teszten (vö. napi használaton) essen át
* minél több valós tesztalanyra támaszkodva
* ahol kiderül pl. a rendszer maximális terhelhetősége / skálázhatósága is (nem csak egy-két alkalmazási kísérlet pozitív eredményére lesz tehát szükség)
* illetve ahol olyan mennyiségű (potenciálisan) valós adatvagyon keletkezik, mely adatbányászati elemzésekre már alkalmas (s ezen elemzések is részei a fejlesztésnek)
* a rendszer dokumentációja a szakdolgozat mellékleteként legyen teljeskörű (vö. tervezés, fejlesztés, tesztelés, információs többletérték-elemzés, működést bemutató hangos film/tutoriál, stb.)
* a rendszer lehetőség szerint teljesen publikus működési módja legyen biztosított már a védés előtt és ezt követően is (vö. pl. élő/telepíthető/archív miau.my-x.hu verzió)
* a rendszerben tetten érhető legyen lehetőség szerint minden tantárgy ismeretanyaga, vagyis az alkotás önmagában is képes legyen bizonyítékként szolgálni a diploma mögötti komplex rátermettséget illetően

A szakdolgozat tartalmi specialitásai:

* A szakirodalmi részben kötelező alfejezetek:
  + - a szakirodalmi részben kötelező egy önálló modul (alfejezet), melyen belüli al-alfejezetek (vö. tételsor 24 eleme) minden egyes tanult tantárgy szakdolgozathoz való kapcsolatát le kell, hogy legyen írva minél részletesebb példákkal
    - a szakirodalmi részben egy másik önálló modulban tisztázandó a chatGPT dolgozatírás kapcsán betöltött támogató szerepe részletesen példákkal
    - a szakirodalmi fejezet klasszikus tartalma a fenti két extra-modul mellett a fentebb előírt struktúra szerinti történeti, benchmarking rétegek feltárása: vagyis mit mondanak mások hasonló kihívások kapcsán HU és pl. EN nyelveken (2) régebben és nagyon friss publikációként (2), KJE kötődéssel és anélkül (2), közismert kiadóknál megjelent dokumentumokban vs. egyéb szakmai/céges/gyártói/fejlesztői/közöségi pl. portálokon (2), vagyis 2\*2\*2\*2=min. 16 szakirodalom-típusból min. 1-1 tétel szükséges
* Kötelező mellékletek: Rövidítések jegyzéke, Ábrák jegyzéke, Táblázatok jegyzéke (Ajánlott melléklet: definíciók jegyzéke)
* Kötelező kellék minden ábra/táblázat kapcsán: minden adat körül legyen megadva ennek mértékegysége, minden táblázatos struktúrában minden sor/oszlop-fejléc legyen adott
* Kötelező minimum feltétel: automatikusan feltárt helyesírási hiba nem lehet a leadott dolgozatban egyetlen egy sem
* A bevezetésben kötelező egy, a dolgozat szerkezetéről szóló alfejezetet is írni: pl. mi miért ilyen sorrendben, ilyen módon, ilyen arányban került a dolgozatban kimunkálásra? Illetve: Mi nem része a dolgozatnak és miért (pl. terjedelmi okokból)?
* A fejlesztés kapcsán szükséges/kötelező, hogy legyen a szoftvernek súgója (melléklet, ill. a szoftverbe integrált helyzetérzékeny megoldás formájában)
* Releváns (kötelezően beépítendő) kulcsszavak minden fejlesztés esetén: hasznosság, információs többletérték, kockázat, minőségbiztosítás, GDPR, garancia, felelősség
* Minden dolgozat kapcsán önálló alfejezetben/mellékletben kell kitérni a választott specializációt érintő fejlesztési részletekre
* Kell készíteni minden dolgozat kapcsán egy kivonat is: cím, problémák, célok, célcsoportok, hasznosság, feladatok, megoldások – magyarul és angolul